**OBEC Pavlice**

****

# VŠEOBECNE ZÁVÄZNÉ NARIADENIE OBCE Pavlice č. 02/2019

**o organizácii miestneho referenda**

Návrh VZN:

* vyvesený na úradnej tabuli obce dňa: 03.06.2019
* zverejnený na elektronickej úradnej tabuli obce dňa: 03.06.2019
* lehota na predloženie pripomienok k návrhu VZN do (včítane): 18.06.2019
* doručené pripomienky v počte: 0
* vyhodnotenie pripomienok k návrhu VZN uskutočnené dňa: 19.06.2019
* vyhodnotenie pripomienok k návrhu VZN doručené poslancom dňa: 19.06.2019

VZN schválené obecným zastupiteľstvom v Pavliciach dňa 19.06.20109, uznesením č. 34 VZN vyvesené na úradnej tabuli obce dňa 20.06.2019; zvesené z úradnej tabule dňa 04.07.2019

VZN zverejnené na elektronickej úradnej tabuli obce od 20.06.2019 do 04.07.2019

VZN zverejnené na internetovej adrese obce dňa: 04.07.2019

# VZN nadobúda účinnosť dňom 04.07. 2019

Obecné zastupiteľstvo v Pavliciach v súlade s ustanovením § 4 ods. 3 písm. m) a ustanovením § 4 ods. 5 písm. a) bod 4. zákona Slovenskej národnej rady č. 369/1990 Zb. o obecnom zriadení v znení neskorších predpisov **v y d á v a** toto

**Všeobecne záväzné nariadenie obce Pavlice č. 02/2019 o organizácii miestneho referenda**

## Prvá časť

**§ 1**

**Úvodné ustanovenia**

1. Toto VZN upravuje podrobnosti o príprave, organizácii, priebehu a vyhlásení výsledkov miestneho referenda v obci Pavlice
2. Právo hlasovať v miestnom referende má každý obyvateľ obce Pavlice ktorý má právo voliť do orgánov samosprávy obce podľa osobitného predpisu.[1](#_bookmark0)

## Druhá časť

**Vyhlásenie miestneho referenda**

**§ 2**

**Vyhlásenie miestneho referenda**

1. Orgánom oprávneným na vyhlásenie miestneho referenda je Obecné zastupiteľstvo v Pavliciach (ďalej len „obecné zastupiteľstvo“). Obecné zastupiteľstvo vyhlási miestne referendum v prípadoch ustanovených osobitným predpisom.[2](#_bookmark1)
2. Ak sa má miestne referendum vyhlásiť na základe petície, postupuje sa pri výkone petičného práva podľa osobitného predpisu.[3](#_bookmark2)
3. Obecné zastupiteľstvo vyhlasuje miestne referendum uznesením o vyhlásení miestneho referenda.
4. V uznesení o vyhlásení miestneho referenda sa uvedie najmä:
   1. znenie otázky alebo otázok, ktoré sa obyvateľom obce predkladajú na rozhodnutie

(ďalej len „referendová otázka“),

* 1. deň konania referenda, hodina začiatku a hodina ukončenia miestneho referenda,
  2. lehota na vytvorenie okrskov pre referendum a určenie okrskových miestností,
  3. lehota na vytvorenie orgánov pre miestne referendum (ďalej len „referendové

komisie“) a termín ich prvého zasadnutia.

1. Referendové otázky musia byť formulované tak, aby sa na ne dalo jednoznačne odpovedať

„áno“ alebo „nie“, otázky nesmú byť navzájom podmienené.

1 § 163 zákona č. 180/2014 Z. Z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „zákon o podmienkach výkonu volebného práva“)

2 Zákon č. 369/1990 b. o obecnom zriadení v znení neskorších predpisov (ďalej len „zákon o obecnom zriadení“)

3 Zákon č. 85/1990 Zb. o petičnom práve v znení neskorších predpisov

## § 3

**Konanie miestneho referenda**

1. Mieste referendum sa konaná spravidla jeden deň, a to v sobotu.
2. Miestne referendum sa koná v určený deň od 7. 00 hod. do 20. 00 hod.

## Tretia časť

**Príprava miestneho referenda**

**§ 4**

**Okrsky a miestnosti pre hlasovanie**

1. Na hlasovanie a sčítavanie hlasov v miestnom referende sa v obci vytvárajú okrsky na konanie miestneho referenda.
2. Územie okrsku a miestnosť pre hlasovanie v každom okrsku určí starosta v lehote určenej

v uznesení obecného zastupiteľstva o vyhlásení miestneho referenda.

## § 5

**Zoznam voličov**

1. Zoznamy voličov na hlasovanie v miestnom referende v jednotlivých okrskoch vyhotoví

obecný úrad zo stáleho zoznamu voličov podľa osobitného predpisu.[4](#_bookmark3)

1. Postup pri overovaní úplnosti a správnosti údajov, odstraňovaní chýb a nedostatkov v stálom

zozname voličov, ako aj námietkové konanie upravuje osobitný predpis.[5](#_bookmark4)

1. Obecný úrad odovzdá zoznamy voličov jednotlivým okrskovým komisiám v jednom rovnopise najneskôr hodinu pred začatím hlasovania.

## § 6

**Informovanie oprávnených voličov**

(1) Obec Pavlice zverejní oznámenie o vyhlásení miestneho referenda v lehote a spôsobom upraveným osobitným predpisom.[6](#_bookmark5)

## § 7

**Kampaň pred konaním miestneho referenda**

1. Časom kampane pred miestnym referendom sa na účely tohto VZN rozumie obdobie

začínajúce dňom vyhlásenia miestneho referenda a končiace 48 hodín pred jeho konaním.

1. V čase moratória, t. j. 48 hodín pred konaním a počas miestneho referenda je zakázané presviedčanie za určitý spôsob hlasovania v miestnom referende slovom, písmom, zvukom alebo obrazom.

4 § 9 zákona o podmienkach výkonu volebného práva  5 § 10 zákona o podmienkach výkonu volebného práva  6 Zákon o obecnom zriadení

## § 8

**Organizačné zabezpečenie miestneho referenda**

1. Za organizačno-technické zabezpečenie miestneho referenda zodpovedá Obecný úrad Pavlice.
2. Výdavky spojené s miestnym referendom sa hradia z rozpočtu obce.
3. O prípravách v miestnosti na hlasovanie, priestoroch na úpravu hlasovacích lístkov, začatí hlasovania, hlasovaní, poriadku v referendovej miestnosti a v jej bezprostrednom okolí, prerušení hlasovania a ukončení hlasovania platia primerane ustanovenia osobitného predpisu.[7](#_bookmark6)

## Štvrtá časť

**Orgány pre miestne referendum**

**§ 9**

**Všeobecné ustanovenia**

1. Pre organizáciu miestneho referenda, riadenie priebehu hlasovania, sčítavanie hlasovania a zisťovanie výsledkov hlasovania sa zriaďujú referendové komisie, ktorými sú:
   1. obecná komisia pre miestne referendum (ďalej len „obecná komisia“),
   2. okrsková komisia pre miestne referendum (ďalej len „okrsková komisia“).
2. Členom obecnej komisie a okrskovej komisie (ďalej len „komisie“) môže byť len oprávnený volič.[8](#_bookmark7)
3. Do každej komisie deleguje jedného člena a jedného náhradníka:
   1. každá politická strana/hnutie, ktorá je zastúpená v obecnom zastupiteľstve,
   2. nezávislí poslanci, ak sú zastúpení v obecnom zastupiteľstve,
   3. petičný výbor, ak bolo miestne referendum vyhlásené na základe petície.
4. Ak sa nezávislí poslanci nezhodnú na jednom členovi komisie a jednom náhradníkovi jednomyseľne, určia ich hlasovaním. Ak nezávislí poslanci tvoria najmenej jednu polovicu poslancov, majú právo delegovať dvoch členov komisie a dvoch náhradníkov.
5. Ak nebol zriadený petičný výbor, deleguje členov komisie a ich náhradníkov podľa bodu 3 písm. c) tohto VZN zástupca petície.
6. Komisia má najmenej piatich členov. Ak komisia nie je v tomto počte vytvorená spôsobom podľa bodu 3 alebo sa počet členov zníži pod ustanovený počet a nie je náhradník, vymenuje chýbajúcich členov komisie starosta obce.
7. Mená, priezviská, adresy trvalého pobytu, telefonické a e-mailové kontakty na delegovaných členov a náhradníkov komisie sa doručujú starostovi obce najneskôr v lehote určenej v uznesení o vyhlásení miestneho referenda.
8. Člen komisie sa ujíma svojej funkcie zložením sľubu tohto znenia: „Sľubujem na svoju česť, že budem svedomite a nestranne vykonávať svoju funkciu člena komisie a budem sa pritom riadiť Ústavou Slovenskej republiky, zákonmi, Všeobecne záväzným nariadením obce Pavlice o organizácii miestneho referenda a ďalšími všeobecne záväznými právnymi predpismi.“
9. Komisia je schopná uznášať sa, ak je prítomná nadpolovičná väčšina všetkých jej členov, na platnosť uznesenia je potrebná nadpolovičná väčšina prítomných členov. V prípade rovnosti hlasov sa návrh považuje za zamietnutý. O prijatých uzneseniach komisia vyhotovuje zápisnicu.

7 Zákon o podmienkach výkonu volebného práva

8 § 163 zákona o podmienkach výkonu volebného práva

1. Prvé zasadanie komisie zvoláva starosta obce v lehote určenej v uznesení o vyhlásení miestneho referenda.
2. Komisia na svojom prvom zasadaní určí zo všetkých členov komisie svojho predsedu a podpredsedu žrebom. Žrebovanie riadi zapisovateľ komisie.
3. Členovia komisie sú povinní zachovávať mlčanlivosť o osobných údajoch fyzických osôb, ktoré spracúvajú.
4. Funkcia člena komisie zaniká dňom doručenia písomného oznámenia o odvolaní člena politickou stranou alebo hnutím, nezávislými poslancami, petičným výborom alebo zástupcom petície, ktorí člena delegovali. Oznámenie sa doručuje starostovi obce prostredníctvom podateľne obecného úradu. Rovnako zaniká doručením písomného oznámenia člena o vzdaní sa funkcie predsedovi komisie. Funkcia člena komisie zaniká aj vtedy, ak nezloží sľub najneskôr päť dní pred konaním miestneho referenda; to sa netýka náhradníkov.
5. Ak dôjde k zániku funkcie člena komisie, predseda komisie povolá prostredníctvom obecného úradu náhradníka, ak je delegovaný.
6. Zapisovateľa komisie vymenúva a odvoláva starosta obce spravidla zo zamestnancov obecného úradu. Zapisovateľ nie je členom komisie. Zapisovateľ plní funkciu odborného poradcu komisie a zabezpečuje administratívne a organizačné záležitosti súvisiace s plnením úloh komisie. Pri rokovaní komisie má poradný hlas. Zapisovateľ skladá sľub nasledujúceho znenia: „Sľubujem na svoju česť, že budem svedomite a nestranne vykonávať svoju funkciu zapisovateľa komisie a budem sa pritom riadiť Ústavou Slovenskej republiky, zákonmi, Všeobecne záväzným nariadením obce Pavlice o organizácii miestneho referenda a ďalšími všeobecne záväznými právnymi predpismi.“

## § 10

**Obecná komisia pre miestne referendum**

1. Obecná komisia:
   1. dozerá na dodržiavanie všeobecne záväzných právnych predpisov pri príprave a konaní miestneho referenda,
   2. spolupracuje s osobami poverenými organizačno-technickým zabezpečením

miestneho referenda pri príprave miestneho referenda,

* 1. dohliada na pripravenosť okrskových komisií,
  2. dozerá na priebeh a zisťovanie výsledkov hlasovania v okrskoch,
  3. rozhoduje o sťažnostiach proti postupu okrskových komisií,
  4. zisťuje konečné výsledky hlasovania v miestnom referende,
  5. vyhotoví zápisnicu o výsledkoch hlasovania v miestnom referende,
  6. doručuje zápisnicu o výsledku hlasovania v miestnom referende obci,
  7. odovzdáva dokumentáciu súvisiacu s jej činnosťou a zisťovaním výsledkov miestneho referenda na archiváciu určenému zamestnancovi obce,
  8. plní ďalšie úlohy, ktoré jej vyplývajú z tohto VZN.

## § 11

**Okrsková komisia**

1. Okrsková komisia:
   1. v deň konania miestneho referenda zabezpečuje riadny priebeh hlasovania v okrsku, dbá o poriadok v miestnosti na hlasovanie a v jej bezprostrednom okolí,
   2. vykonáva sčítanie hlasov v okrsku,
   3. vyhotoví a odovzdá zápisnicu o priebehu a výsledku hlasovania v okrsku obecnej

komisii,

* 1. odovzdáva dokumentáciu súvisiacu s vykonaním miestneho referenda v okrsku

určenému zamestnancovi obce na archiváciu,

* 1. plní ďalšie úlohy, ktoré jej vyplývajú z tohto VZN.

## Piata časť

**Konanie miestneho referenda**

**§ 12**

**Hlasovacie lístky**

1. Na hlasovacom lístku musí byť uvedené:
   1. deň konania miestneho referenda,
   2. otázka alebo otázky; ak je viac otázok, označia sa poradovými číslami. Pri každej otázke je uvedená odpoveď „áno“ a odpoveď „nie“,
   3. poučenie o spôsobe hlasovania.
2. Správnosť údajov, ktoré sa uvádzajú na hlasovacom lístku, overuje obecná komisia a originál hlasovacieho lístka opatrí odtlačkom úradnej pečiatky obce. Originál hlasovacieho lístka je podkladom pre tlač hlasovacích lístkov.
3. Obecný úrad zabezpečí, aby sa hlasovacie lístky vytlačili a v potrebnom množstve doručili

okrskovým komisiám najneskôr 1 hodinu pred začiatkom hlasovania.

1. Oprávnený volič dostane hlasovací lístok v miestnosti na hlasovanie v deň konania miestneho referenda.

## § 13

**Hlasovanie**

1. Oprávnený volič hlasuje osobne; zastúpenie nie je prípustné. Hlasovanie je tajné.
2. Oprávnený volič hlasuje v okrsku, do ktorého podľa miesta trvalého pobytu patrí.
3. Oprávnený volič po príchode do miestnosti na hlasovanie preukáže svoju totožnosť občianskym preukazom a po zázname v rovnopise zoznamu voličov dostane od okrskovej komisie hlasovací lístok a obálku. Obálka je opatrená odtlačkom úradnej pečiatky obce.
4. Oprávnený volič upraví hlasovací lístok v priestore určenom na úpravu hlasovacích lístkov, ktorý musí zaručovať dodržanie tajnosti hlasovania.
5. Oprávnený volič na hlasovacom lístku zakrúžkuje odpoveď „áno“ alebo „nie“. Ak sa v miestnom referende rozhoduje o viacerých otázkach, platí uvedený spôsob označovania odpovede pre každú z otázok samostatne. Oprávnený volič nie je povinný odpovedať na všetky referendové otázky.
6. Po úprave hlasovacieho lístku ho oprávnený volič vloží do obálky, obálku zalepí a vloží do hlasovacej schránky.
7. Oprávnený volič, ktorý nemôže sám upraviť hlasovací lístok pre zdravotné postihnutie alebo preto, že nemôže čítať alebo písať a oznámi pred hlasovaním túto skutočnosť okrskovej komisii, má právo vziať so sebou do priestoru určeného na úpravu hlasovacích lístkov inú osobu spôsobilú upraviť hlasovací lístok podľa jeho pokynov a vložiť do obálky. Takouto osobou nemôže byť člen okrskovej komisie.
8. Za oprávneného voliča, ktorý nemôže pre zdravotné postihnutie sám vložiť hlasovací lístok do schránky na hlasovanie, môže ho na jeho požiadanie a v jeho prítomnosti do nej vložiť iná spôsobilá osoba, nie však člen okrskovej komisie.
9. Hlasovanie je neplatné:
   1. ak bola odovzdaná písomnosť, ktorá nie je hlasovacím lístkom podľa tohto nariadenia,
   2. ak hlasovací lístok nebol vložený do obálky s úradnou pečiatkou,
   3. ak sa v obálke nachádza viac ako jeden hlasovací lístok.
10. Hlasovací lístok je neplatný:
    1. ak je pretrhnutý na dve alebo viac častí
    2. ak je upravený iným ako ustanoveným spôsobom
    3. ak nie je upravený vôbec.
11. O platnosti hlasovania a o platnosti hlasovacieho lístka s konečnou platnosťou rozhoduje okrsková komisia.
12. O hlasovaní do prenosnej schránky platia ustanovenia osobitného predpisu.[9](#_bookmark8)

## Šiesta časť

**Zistenie a vyhlásenie výsledkov miestneho referenda**

**§ 14**

**Sčítanie hlasov okrskovou komisiou**

1. Po vyhlásení hlasovania za ukončené dá predseda okrskovej komisie zapečatiť nepoužité hlasovacie lístky a obálky a potom dá otvoriť hlasovacie schránky. Ak bola použitá aj prenosná hlasovacia schránka, okrsková komisia obsah oboch schránok po ich otvorení zmieša.
2. Po otvorení hlasovacej schránky okrsková komisia vylúči prípady neplatného hlasovania a zistí:
   1. celkový počet odovzdaných hlasovacích lístkov,
   2. počet neplatných hlasovacích lístkov, ktoré vylúči z ďalšieho sčítania,
   3. počet platných hlasovacích lístkov,
   4. počet odpovedí „áno“ a počet odpovedí „nie“ ku každej referendovej otázke.
3. Okrsková komisia vyhotoví vo dvoch rovnopisoch zápisnicu o priebehu a výsledku hlasovania v okrsku, ktorú podpíše predseda, podpredseda a ostatní členovia komisie. Dôvody prípadného odmietnutia podpisu sa poznamenajú v zápisnici.
4. V zápisnici o priebehu a výsledku hlasovania musí byť uvedené:
   1. čas začatia a ukončenia hlasovania, prípadne jeho prerušenia,
   2. počet oprávnených voličov zapísaných v okrsku do zoznamu,
   3. počet oprávnených voličov, ktorým sa vydali hlasovacie lístky,
   4. počet odovzdaných obálok,
   5. počet odovzdaných hlasovacích lístkov,
   6. počet odovzdaných platných a počet odovzdaných neplatných hlasovacích lístkov,
   7. počet odpovedí „áno“ a počet odpovedí „nie“ ku každej referendovej otázke,
   8. číslo okrsku.
5. K zápisnici komisia priloží stručnú správu o obsahu sťažností, ktoré jej boli podané a uzneseniach, ktoré k nim prijala.
6. Okrsková komisia zapečatí odovzdané hlasovacie lístky, obálky a zoznamy voličov a odovzdá ich spolu s ostatnými dokladmi o hlasovaní na archiváciu poverenému zamestnancovi obce.
7. Predseda okrskovej komisie po podpísaní oboch rovnopisov zápisnice o priebehu a výsledku

9 § 24 ods. 7 zákona o podmienkach výkonu volebného práva

hlasovania bezodkladne odovzdá obidva rovnopisy obecnej komisii, pričom po jej overení

doručí jeden rovnopis obecnému úradu prostredníctvom povereného zamestnanca obce.

1. Okrsková komisia ukončí svoju činnosť na pokyn obecnej komisie.

## § 15

**Zápisnica o výsledku a priebehu hlasovania v miestnom referende**

1. Obecná komisia preskúma zápisnice o priebehu a výsledkoch hlasovania v okrskoch a na ich základe zisťuje výsledky hlasovania v miestnom referende v obci.
2. Obecná komisia vyhotoví v dvoch rovnopisoch zápisnicu o priebehu a výsledkoch hlasovania v miestnom referende v obci, ktorú podpíšu predseda, podpredseda a ostatní členovia obecnej komisie. Dôvody prípadného odmietnutia podpisu sa poznamenajú.
3. V zápisnici obecná komisia uvedie:
   1. celkový počet okrskov a počet okrskových komisií, ktoré odovzdali zápisnicu o priebehu a výsledku hlasovania v okrsku,
   2. celkový počet oprávnených voličov zapísaných v zoznamoch,
   3. celkový počet oprávnených voličov, ktorým boli vydané hlasovacie lístky,
   4. celkový počet odovzdaných obálok,
   5. celkový počet odovzdaných hlasovacích lístkov,
   6. celkový počet odovzdaných platných hlasovacích lístkov a celkový počet

odovzdaných neplatných hlasovacích lístkov,

* 1. celkový počet odpovedí „áno“ a celkový počet odpovedí „nie“ ku každej referendovej otázke.

1. V zápisnici o priebehu a výsledkoch hlasovania v miestnom referende obecná komisia

ďalej uvedie stručný obsah sťažností, ktoré sa jej podali a uznesení, ktoré k nim prijala.

1. Po podpísaní oboch rovnopisov zápisnice o priebehu a výsledkoch hlasovania v miestnom referende odovzdá predseda obecnej komisie bezodkladne, najneskôr v najbližší nasledujúci pracovný deň po jej podpísaní, jeden rovnopis obci prostredníctvom povereného zamestnanca obce. Dokumentáciu o činnosti obecnej komisie vrátane jedného rovnopisu zápisnice o priebehu a výsledkoch hlasovania v miestnom referende odovzdá bez zbytočného odkladu predseda obecnej komisie na archiváciu poverenému zamestnancovi obce.

## § 16

**Vyhlásenie výsledkov referenda**

1. Obec vyhlási výsledky miestneho referenda v lehote a spôsobom upraveným v osobitnom predpise.[10](#_bookmark9)
2. Vyhlásenie výsledku miestneho referenda obsahuje:
   1. deň konania referenda,
   2. celkový počet oprávnených voličov zapísaných v zoznamoch na hlasovanie v miestnom referende,
   3. celkový počet oprávnených voličov, ktorí sa zúčastnili na hlasovaní,
   4. celkový počet oprávnených voličov, ktorí na otázku alebo otázky odpovedali „áno“ a celkový počet oprávnených občanov, ktorí na otázku alebo otázky odpovedali „nie“,
   5. konštatovanie, či ide o platné miestne referendum a ktorý návrh alebo návrhy boli v referende prijaté.

10 Zákon o obecnom zriadení

## § 17

**Záverečné ustanovenia**

1. Toto všeobecne záväzné nariadenie bolo schválené uznesením Obecného zastupiteľstva

v Pavliciach uznesením č. 34/2019 dňa 19.06.2019.

1. Schválením tohto všeobecne záväzného nariadenia sa zrušuje pôvodné všeobecne záväzné nariadenie.
2. Toto všeobecne záväzné nariadenie nadobúda účinnosť dňom 04.07.2019
3. Zmeny a doplnky tohto nariadenia schvaľuje Obecné zastupiteľstvo v Pavliciach

Ivana Stachová

starostka obce